Številka: 6029-186/2020-3

Datum: 14. 5. 2020

Spoštovani starši,

obveščamo vas, da z dnem 18. 5. 2020 pričnejo delovati vse naše enote.

Delovni čas oddelkov bo od 7.00-16.00.

Organizacijo dela oddelkov smo oblikovali tako, da v njih delata stalni strokovni delavki, ki ju otroci poznajo, zjutraj in popoldan ne bomo imeli združevanja in prehajanja med oddelki. Poskrbeli bomo za upoštevanje zdravstvenih protokolov v skladu s higienskimi priporočili NIJZ, ki vam jih prilagamo v priponki.

V vrtcu bomo naredili vse kar je v naši moči, da tako kot do sedaj, zavarujemo zdravje otrok in zaposlenih ter ustvarimo prijetno vzdušje v danih razmerah, s katerimi se vsi soočamo prvič.

Zavedamo se naše širše družbene vloge, ki jo vrtec opravlja, strokovnih izhodišč pedagoške in psihološke stroke. Izhajali bomo iz razvojnih, čustvenih in intelektualnih potreb predšolskega otroka, njihovega počutja in zanimanja.

Poskrbeli bomo za varno in stabilno okolje ter občutek sprejetosti. Poudarek bo na socialno čustvenem učenju, socializaciji, pozorni bomo na individualne potrebe otrok. Otrokom bomo nudili veliko ljubezni in razumevanja, časa za igro s svojimi prijatelji, gibanje na prostem ter jih prepustili otroški razigranosti.

Zaupamo v medsebojno sodelovanje, strpnost in razumevanje, saj bomo le v takih okoliščinah skupaj uspešni.

Dobrodošli spet v vrtcu,

kolektiv Vrtca Šentvid in ravnateljica Mateja Štih.